wickkiey/tamil-wikipedia-chunked huggingface dataset:
# விக்கிப்பீடியா:கலைச்சொல் ஒத்தாசை

- :en:Crowdsourcing
- :en:Crowd funding
- Collaborative
--Natkeeran (பேச்சு) 03:57, 27 சூன் 2012 (UTC)
# விக்கிப்பீடியா:கலைச்சொல் ஒத்தாசை

## nonviolence, satyagraha - அறப்போராட்டம்

அறப்போராட்டம் என்பது பொதுவாக non-violence என்றதைக் சுட்டவே பயன்படுகிறது என்று அறிகிறேன். இதை உறுதிப்படுத்த முடியுமா. --Natkeeran (பேச்சு) 16:13, 31 மார்ச் 2013 (UTC)  
Non-violence struggle என்பதைச் சுட்ட அறப்போராட்டம் என்னும் சொல் பயன்படுத்தப்படுகிறது. Non-violence என்பதைச் சுட்ட இன்னாசெய்யாமை என்னும் சொல்லைப் பயன்படுத்தலாம்.--அரிஅரவேலன் (பேச்சு) 06:17, 22 சூலை 2014 (UTC)  
ஜிஹாத் என்பதை அறப்போராட்டம் எனக் குறிக்கும் வழக்கம் இஸ்லாமிய வழக்கிலுள்ளது.--பாஹிம் (பேச்சு) 18:24, 19 சூலை 2016 (UTC)  
அறவழிப் போராட்டம் என்போம். அறத்திற்காக போராட்டம், அறப்போராட்டம். அறவழியில் போராடுவது, அறவழிப் போராட்டம்.(Helppublic (பேச்சு) 09:26, 2 சூலை 2020 (UTC))  
ml:വിക്കിപീഡിയ:വിക്കിപദ്ധതി/സാങ്കേതികപദാവലി/ഏകീകരിക്കാനുള്ള പദങ്ങൾ
# விக்கிப்பீடியா:கலைச்சொல் ஒத்தாசை

## திரைப்படங்கள் தொடர்பான கலைச்சொற்கள்

திரைப்படங்கள் குறித்தான கட்டுரைகளை எழுதுவதற்கு சில கலைச்சொல் ஒத்தாசை தேவைப்படுகிறது. உதவுங்கள்.  
- Filmography - திரைப்பட பட்டியல்?
- cast - நடிகர்கள்?
- Villain - எதிர் நாயகன்?
- anti hero - எதிர் நாயகன்?
- Cameo appearance - கௌரவ தோற்றம்? சிறப்புத் தோற்றம்?
- Choreographer - நடன இயக்குனர்?
- thriller - பரபரப்புபான?
- Romance - காதல்?
- Drama - நாடகம்?
- Fantasy -
--சகோதரன் ஜெகதீஸ்வரன் (பேச்சு) 15:58, 28 நவம்பர் 2013 (UTC)--குறும்பன் (பேச்சு) 23:57, 28 நவம்பர் 2013 (UTC)  
- Villain - அநாயகன், கேடன் (சான்று: சொல்லில் உயர்வு தமிழ்ச் சொல்லே - கவிக்கோ ஞானச் செல்வன்)
- anti hero - முரண் நாயகன்
- Fantasy - கற்பனை
- thriller - கிளர்ச்சி/திகில்
--Kalaivanan S (பேச்சு) 05:40, 15 மே 2015 (UTC)  
Hero - தலைவன் (கதையின் நாயகன்).
Heroin - தலைவி.
Guest role - சிறப்புத் தோற்றம் (கௌரவத் தோற்றம்)
thriller - பரபரப்பான / திகிலான.(Helppublic (பேச்சு) 09:41, 2 சூலை 2020 (UTC))
# விக்கிப்பீடியா:கலைச்சொல் ஒத்தாசை

## டென்னிசு விளையாட்டு

One-handed backhand என்பதை எவ்வாறு அழைப்பது? --குறும்பன் (பேச்சு) 21:54, 30 சனவரி 2014 (UTC)  
புறங்கை கட்டி விளையாடுதல்.(Helppublic (பேச்சு) 09:44, 2 சூலை 2020 (UTC))
# விக்கிப்பீடியா:கலைச்சொல் ஒத்தாசை

## மிருகத்தின் தமிழ்ப்பெயர்

sloth bear என்ற மிருகத்தின் தமிழ்ப் பெயர் என்ன? (இது தெற்காசியாவிலேயே அதிகம் வாழ்கிறது)--பிரஷாந் (பேச்சு) 05:06, 11 சனவரி 2015 (UTC)
- **sloth** என்றால்
1. habitual disinclination to exertion; indolence; laziness.
1. any of several slow-moving, arboreal, tropical American edentates of the family Bradypodidae, having a long, coarse, grayish-brown coat often of a greenish cast caused by algae, and long, hooklike claws used in gripping tree branches while hanging or moving along in a habitual upside-down position.
1. a pack or group of bears.
- **sloth bear** என்றால்
- a forest-dwelling bear (Melurus ursinus) of India and adjacent regions that has long black hair, very large claws, and a long snout and that feeds chiefly on insects. காட்டுக்கரடி அல்லது கருங்கரடி எனலாமா? --குறும்பன் (பேச்சு) 20:07, 11 சனவரி 2015 (UTC)
:தமிழ்நாட்டில் இதனைத் தான் கண்டிருப்பர்;எனவே கரடி என்பது sloth bearக்குத் தான் பொருந்தும். மற்ற பகுதி கரடிகளுக்குத் தான் வேறுபடுத்துமுகமாக பெயரிடப்பட வேண்டும்..முனையக் கரடி/துருவக் கரடி = polar bear போல...இருப்பினும் குறும்பனின் கருத்தையொட்டி ... *that has long black hair* --கருங்குழல் கரடி ?--மணியன் (பேச்சு) 01:04, 12 சனவரி 2015 (UTC)
# விக்கிப்பீடியா:கலைச்சொல் ஒத்தாசை

## கலைச்சொல் உதவி

'Collagen' என்னும் ஆங்கில சொல்லுக்கு சரியான கலைச்சொல் தேவைப்படுகிறது. தற்பொழுது கீழ்வருமாறு உபயோகப்படுத்தப்படுகிறது.  
̽**தமிழ் விக்கிபீடியாவில்**
̈
- கொலாசன்
- கொலஜன்
- கொலாஜின்
- கொல்லாஜன்  
**தமிழ் விக்சனரியில்**  
- இணைப்புதிசு வெண் புரதம்
- தசை நார்ப் புரதம்
- கொலாசென்
- மறுஉருவாக்கக் கூழ்  
உங்கள் கருத்துகள் தேவைǃ--நந்தகுமார் (பேச்சு) 08:43, 13 ஏப்ரல் 2016 (UTC)
# விக்கிப்பீடியா:கலைச்சொல் ஒத்தாசை

## கட்டற்ற எதிர் திறந்த (Open Knowledge, Open Format, Open Standard, Open Access)

Open Knowledge, Open Format, Open Standard, Open Access என்பதை நேரடியாக மொழிபெயர்ப்பது என்றால் திறந்த அறிவு, திறந்த வடிவம், திறந்த சீர்தரம், திறந்த அணுக்கம் என்றே வரும். ஆனால் Open Knowledge என்னும் போது நாம் கட்டற்ற அறிவு, கட்டற்ற வடிவம், கட்டற்ற சீர்தரம், கட்டற்ற அணுக்கம் ஆகியவற்றையே சிறப்பாகக் குறிக்கிறோம். Free and Open Source இக்கும் Open Source இக்கும் உள்ள வேறுபாடு இது. Open Knowledge, Open Format, Open Standard, Open Access என்பவற்றுக்கு திறந்த அல்லது கட்டற்ற, எதனை எடுத்தாளவு கூடிய பொருத்தமாக இருக்கும்? --Natkeeran (பேச்சு) 17:47, 19 சூலை 2016 (UTC)
# விக்கிப்பீடியா:கலைச்சொல் ஒத்தாசை

## ஆங்கில - தமிழ் அகராதி

ஆங்கில விக்கிப்பீடியாவில் பயன்படுத்தப்படும் விக்கியில் உருவாக்கம் செய்வதற்குத் தேவையான கலைச்சொற்களுக்கு நிகரான தமிழ்ச் சொற்களை தமிழ் விக்கியில் எங்கே (எந்தப் பக்கத்தில்) கண்டறியலாம்? உதாரணமாக Tag, Template போன்றவை.--<font>*UK</font><font>Sharma3*</font> 09:02, 27 நவம்பர் 2016 (UTC)
# விக்கிப்பீடியா:கலைச்சொல் ஒத்தாசை

## கி.மு, கி.பி

இது தொடர்பில் முன்பு உரையாடப்பட்டிருக்கிறதா என்று தெரியவில்லை. கிறிஸ்துவுக்கு முன் (BC) கிறிஸ்துவுக்குப் பின் (AD) என்பவற்றைக் குறிப்பிட ஆங்கிலத்தில் தற்போது Before Common Era (BCE), Common Era (CE) என்பவற்றைப் பயன்படுத்துகிறார்கள். தமிழிலும் இந்த வழக்கு ஓரளவு நடைமுறையில் வந்துவிட்டாலும், பின்வரும் நான்கு விதங்களில் அது வெவ்வேறாகப் பயன்படுத்தப்படுகிறது.  
1. Era என்பதை "யுகம்" என மொழிபெயர்த்து, பொ.யு.மு, பொ.யு என்று குறிப்பிடுவது.  
2. தனித்தமிழ் வழக்கில் யுகத்தை, "உகம்" என எழுதி, பொ.உ.மு, பொ.உ எனக் குறிப்பிடுவது.  
3. Era என்பதை "ஆண்டு" என மொழிபெயர்த்து பொ.ஆ.மு, பொ.ஆ என எழுதுவது.  
4. கி.மு, கி.பி ஐ பின்பற்றி பொ.மு, பொ.பி என எழுதுவது.  
இது சொற்சுருக்கம் என்பதால், குழப்பமேற்படுத்தாதவாறு ஒரு வழிமுறையை மாத்திரம் பயன்படுத்துவதே பொருத்தமானதாக இருக்கும். இந்நான்கிலும் பொருத்தமான மொழியாக்கம் எது? ஏன்?  
*(தனிப்பட்ட கருத்து: நாம் முன்பு கி.பி என மொழிபெயர்த்த இலத்தீன் சொல் கூட, "கடவுளின் ஆண்டு" (Anno Domini - A.D, year of the lord) எனப் பொருள்படுவது தான் என்பது குறிப்பிடத்தக்கது. அதை நாம் கி.ஆ (கிறிஸ்து ஆண்டு) என மொழியாக்கவில்லை.கி.மு, கி.பி ஐ ஒத்து இருப்பதாலும், யுகம், ஆண்டு, உகம் குழப்பங்களுக்குள் நுழையாததாலும் நான்காவதையே பரிந்துரைக்க விரும்புவேன்.)* --5anan27 (பேச்சு) 06:23, 3 அக்டோபர் 2017 (UTC)  
:நீங்கள் குறிப்பிட்ட 4 வழிகளையும் விட இன்னும் ஒரு சொல் விக்கியில் பயன்பாட்டில் உள்ளது. பார்க்க: Common Era - பொது ஊழி.--Kanags <sup>\உரையாடுக</sup> 06:53, 3 அக்டோபர் 2017 (UTC)
::ஓ! இதைக்கவனிக்கவில்லை. சுட்டிக்காட்டியமைக்கு நன்றி. மேலும் நம்மவர்கள் இதை பொதுக்காலம் - பொ.கா என்றும் எடுத்தாண்டிருக்கிறார்கள். முழுமையாகப் புழங்கும் போது கிறிஸ்து ஆண்டு, கிறிஸ்து சகாப்தம், என்றெல்லாம் சாதாரணமாகச் சொல்லிக்கொள்வது போல, பொதுக்காலம், பொது ஊழி, பொது யுகம் எப்படியும் சொல்லிக்கொள்ளலாம். ஆனால் சொற்குறுக்கமாகவுள்ள BCE, CE என்பவற்றுக்கு ஒரு நியமத்தை பயன்படுத்துவதே சரியானது. ஆக, இவற்றில் எந்த ஒன்றை நாம் பொருத்தமானதாக முன்மொழியலாம்? --5anan27 (பேச்சு) 08:03, 3 அக்டோபர் 2017 (UTC)
:யுகம் தமிழ்ச் சொல்லில்லை. எனவே உகமும் எடுபடாது. ஊழி நல்ல சொல். அதனையே பயன்படுத்தலாம். பொது ஊழி (பொஊ), பொது ஊழிக்கு முன் (பொஊமு) எனலாம்.--Kanags <sup>\உரையாடுக</sup> 09:16, 3 அக்டோபர் 2017 (UTC)  
கி.மு , கி.பி என்று எழுதுவதை விட , கி.மு. , கி.பி. என்று எழுதுவது இலக்கண சரியானது. நீண்ட வார்த்தைகளைச் சுருக்கி எழுதும் போது, ஒவ்வொரு வார்த்தைகளின் சுருக்கத்தின் முடிவில் (முற்றெழுத்து) முற்றுப் புள்ளி இடவேண்டும்.(Helppublic (பேச்சு) 09:57, 2 சூலை 2020 (UTC))
# விக்கிப்பீடியா:கலைச்சொல் ஒத்தாசை

## தத்தல் சொற்கள்

திற, மூடு, தொகு இது போன்ற அதிக அளவிலான சொற்கள், திறந்திடுக (திறக்க), மூடுக, தொகுத்திடுக(தொகுக்க) என உயர்திணையில் குறிப்பிடப்படவேண்டும்.(Helppublic (பேச்சு) 10:05, 2 சூலை 2020 (UTC))
# பழங்குடிகள்

களைச் சேர்ந்த பழங்குடிகள் இருவர்|வலது|]]
**பழங்குடிகள்** என்போர் தொன்றுதொட்டோ பன்னெடுங்காலமாகவோ (10,000 ஆண்டுகளுக்கும் மேலாக), ஒரு நிலப்பகுதியில் வாழ்ந்து வருபவர்கள். இவர்கள் தங்களுக்கென தனி பழக்க வழக்கங்களும் மொழியும் நிலமும் கொண்டு அதனைச் சார்ந்த செடி, கொடி, மரம், விலங்குகளைக் கொண்டு தங்கள் வாழ்க்கையைத் தன்னிறைவோடு வாழ்பவர்கள். இவர்கள் தங்களுக்கென தனி கலைகளும் கடவுள், சமயம், மற்றும் உலகம் பற்றிய கொள்கைகளும்
கொண்டிருப்பர். தனி மனித வாழ்க்கையிலும், உறவு முறைகளிலும், குமுகமாக வாழ்வதிலும் தங்களுக்கென தனியான முறைகள் கொண்டவர்கள். தற்கால மக்களிடம் அதிகம் பழகாமலும், பணத்தை அடிப்படையாகக் கொண்ட பொருளாதாரம் இல்லாமலும், தற்கால தொழில் வளர்ச்சி வழி பெற்ற புதிய பொருட்கள், வசதிகள் எதையும் பெரிதாக ஏற்றுக் கொள்ளாதவர்களுமாக இருக்கிறார்கள். ஆப்பிரிக்கா, ஆஸ்திரேலியா, வட அமெரிக்கா, தென் அமெரிக்கா, இந்தியாவின் அந்தமான் நிக்கோபார் தீவுகள், இந்தோனேசியா ஜப்பான், பசிபிக் தீவுகள் என்று உலகின் பல்வேறு பகுதிகளில் பல்வேறு பழங்குடி இனங்கள் வாழ்ந்து வருகின்றனர்.
# பழங்குடிகள்

## கடல் பழங்குடிகள்

பல பழங்குடியின் மக்கள், பல இடங்களில் கடலிலேயே வாழ்கிறார்கள். மலேசியா, பிலிப்பைன்ஸ், இந்தோனேசியா போன்ற நாடுகளுக்கு அருகில் அமைந்துள்ள போர்னியா தீவை அடுத்த கடல் பகுதியில் பஜாவு என்ற பழங்குடி மக்கள் நாடோடிகளாக வாழ்ந்து வருகிறார்கள்.
# பழங்குடிகள்

## வரைவிலக்கணம்

பழங்குடிகள் என்போர், ஒரே பண்பாட்டுக்கு உரியவர்களாகவும், ஒரே மொழியை அல்லது கிளைமொழியைப் பேசுபவர்களாகவும், பொது வரலாற்றைக் கொண்டவர்கள் என்ற உணர்வு கொண்டவர்களாகவும், மையப்படுத்திய அதிகார அமைப்பு இல்லாதவர்களாகவும் உள்ள ஒரு குழுவினர் எனப் பொருவாக வரையறுக்கப்படுகிறது. இக்குழுக்கள் குலங்களையும் (bands), கால்வழி (lineages) உறவுக் குழுக்களையும் தம்முள் அடக்கியவை.
# பழங்குடிகள்

## இதனையும் காண்க

- பஜாவு மக்கள்
# பழங்குடிகள்

## உசாத்துணைகள்

- பக்தவச்சல பாரதி, பண்பாட்டு மானிடவியல், மெய்யப்பன் பதிப்பகம், சிதம்பரம், 2003.
# பூரி மாவட்டம்

**பூரி** ஒரிசா மாநிலத்தின் கிழக்குக் கரையோர மாவட்டமாகும். இது ஒரிசாவின் காலம் கடந்த வரலாறு, கலை மற்றும் பண்பாட்டிற்கு ஒர் உன்னத சான்றாக திகழ்கிறது. உலகப் புகழ் பெற்ற புரி ஜெகன்நாதர் கோயில் , கொனார்க் சூரியன் கோயில் மற்றும் பிப்பிலி ஆகிய இடங்கள் இம்மாவட்டத்தின் சிறப்புகள்.  
புரி நகரத்தில் ஆண்டுதோறும், ஜெகந்நாதர், பலராமன் மற்றும் சுபத்திரைக்கு நடைபெறும் தேரோட்டம் உலகப் புகழ் பெற்றது.
# அனில் கும்ப்ளே

**அனில் கும்ப்ளே** (*Anil Kumble*; பிறப்பு: அக்டோபர் 17, 1970) இந்தியத் துடுப்பாட்ட அணியின் முன்னாள் பந்து வீச்சாளர் மற்றும் தேர்வுத் துடுப்பாட்டம், ஒருநாள் பன்னாட்டுத் துடுப்பாட்டத்தின் தலைவர் ஆவார். இவர் 18 ஆண்டுகள் துடுப்பாட்டங்கள் விளையாடியுள்ளார். வலது கை சுழற்பந்து வீச்சாளரான இவர் 619 இலக்குகள் எடுத்துள்ளார். தேர்வுத் துடுப்பாட்டப் போட்டிகளில் அதிக இலக்குகள் எடுத்தவர்கள் முத்தையா முரளிதரன் மற்றும் ஷேன் வோர்ன் ஆகியவர்களுக்கு அடுத்தபடியாக மூன்றாவதாக உள்ளார். இவர் ஜம்போ என்றும் அழைக்கப்படுகிறார். 1993 ஆம் ஆண்டின் சிறந்த துடுப்பாட்ட வீரராக இந்தியத் துடுப்பாட்டக் கட்டுப்பாடு வாரியத்தால் தேர்வு செய்யப்பட்டார். பின் 1996 ஆம் ஆண்டில் விசுடன் துடுப்பாட்டாளர்களின் நாட்குறிப்பால் சிறந்த வீரராகத் தேர்வானார்.  
பெங்களூர், கருநாடகத்தில் பிறந்த இவர் பி. எஸ். சந்திரசேகரின் பால் ஈடுபாடு கொண்டு முழு நேர துடுப்பாட்ட வீரராக ஆனார். இவர் கருநாடக மாநிலத் துடுப்பாட்ட அணி சார்பாக முதல் தரத் துடுப்பாட்டத்தில் தனது 19 வயதில் விளையாடினார். இவரின் முதல் தேர்வுத் துடுப்பாட்டம் இங்கிலாந்து துடுப்பாட்ட அணிக்கு எதிரானது ஆகும். 132 தேர்வுத் துடுப்பாட்டப் போட்டிகளில் இந்திய அணியை தலைமேற்று நடத்தினார். 1990 ஆம் ஆண்டின் துவக்கத்தில் ஒருநாள் பன்னாட்டுத் துடுப்பாட்டப் போட்டிகளில் இவருக்கு நிரந்தர இடம் கிடைத்தது. மேற்கிந்தியத்தீவுகள் துடுப்பாட்ட அணிக்கு எதிராக 12 ஓட்டங்களை விட்டுக் கொடுத்து 6 இலக்குகளை எடுத்தார். 1996 துடுப்பாட்ட உலகக்கிண்ணத்தில் சிறப்பான பங்களிப்பை வெளிப்படுத்தினார். அதில் 7 போட்டிகளில் விளையாடி 15 இலக்குகளை எடுத்தார். அவரின் பந்து வீச்சு சராசரி 18.73 ஆகும். 1999 ஆம் ஆண்டில் பாக்கித்தான் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் அனைத்து இலக்குகளையும் வீழ்த்தி சாதனை படைத்தார். இதற்குமுன் இங்கிலாந்து நாட்டைச் சேர்ந்த ஜிம் லேகர் இந்தச் சாதனையைப் படைத்துள்ளார்.  
இந்தியக் குடியுரிமை விருதுகளில் நான்காவது பெரிய விருதாக கருதப்படும் பத்மசிறீ விருதினை 2005 ஆம் ஆண்டில் கும்ப்ளே பெற்றார். நவம்பர் 2008 ஆம் ஆண்டில் சர்வதேச துடுப்பாட்டப் போட்டிகளில் இருந்து தனது ஓய்வினை அறிவித்தார். அக்டோபர், 2012 ஆம் ஆண்டில் இந்தியத் துடுப்பாட்டக் கட்டுப்பாடு வாரியத்தின் செயலாளராக நியமனம் ஆனார்.  
இந்தியன் பிரீமியர் லீக் போட்டிகளில் 2012 மற்றும் 2015 ஆம் ஆண்டுகளில் பெங்களூர் ராயல் சேலஞ்சர்ஸ் மற்றும் மும்பை இந்தியன்ஸ் அணிகளுக்கு அறிவுரையாளராக நியமனம் ஆனார். மேலும் இவர் இந்தியத் துடுப்பாட்ட அணியின் தலைமைப் பயிற்சியாளராக நியமனம் செய்யப்பட்டார். 2015 ஆம் ஆண்டில் பன்னாட்டுத் துடுப்பாட்ட அவையினால் *ஹால் ஆஃப் ஃபேமாக* அறிவிக்கப்பட்டார்.
# அனில் கும்ப்ளே

## தனிப்பட்ட வாழ்க்கை

அனில் கும்ப்ளே அக்டோபர் 17, 1970 இல் பெங்களூர், கருநாடகத்தில் பிறந்தார். இவரின் தந்தை கிருஷ்ணசாமி, தாய் சரோஜா. இவருக்கு தினேஷ் கும்ப்ளே எனும் சகோதரர் உள்ளார். இவர் சேத்தானா கும்ப்ளே என்பவரை திருமணம் செய்தார். இவர்களுக்கு மயாஸ் கும்ப்ளே எனும் மகனும், ஸ்வாஸ்தி கும்ப்ளே எனும் மகளும் உள்ளனர். சேத்தானாவின் முதல் திருமணத்தில் பிறந்த ஆருனி கும்ப்ளே எனும் மகளை கும்ப்ளே தத்தெடுத்தார்.
# அனில் கும்ப்ளே

## இவரது சாதனைகள்

- 1993ல் மேற்கிந்தியத் தீவுகளுக்கு எதிராக கொல்கத்தா ஒருநாள் போட்டியில் 12 ஓட்டங்களுக்கு ஆறு இலக்குகளை வீழ்த்தியது.
- 1999ல் பாகிஸ்தானுக்கு எதிராக புதுடெல்லி டெஸ்ட் போட்டியில் ஒரு இன்னிங்ஸில் 10 இலக்குகளையும் வீழ்த்தியது.
# கர்ட்லி அம்ப்ரோஸ்

**கர்ட்லி அம்ப்ரோஸ்** என்றழைக்கப்படும் **சர் கர்ட்லி எல்கான் லின்வால் அம்ப்ரோஸ்** ( பிறப்பு செப்டம்பர் 21, 1963) மேற்கிந்தியத் தீவுகளின் முன்னாள் துடுப்பாட்டக்காரர். வலதுகை வேகப்பந்தாளரான அம்ப்ரோஸ் அன்ரிகுவாவைச் சேர்ந்தவர். இவரும் கொட்னி வோல்ஷும் தொடக்கப் பந்தாளர்களாக இணைந்து விளையாடிய 49 ரெஸ்ற் போட்டிகளில் மொத்தமாக 421 இலக்குகளை வீழ்த்தியுள்ளனர். 98 ரெஸ்ற்களில் விளையாடிய அம்ப்ரோஸ் 405 இலக்குகளை 20.99 என்ற சராசரியுடன் வீழ்த்தினார். இந்தச் சராசரியை விடச் சிறந்த சராசரியை மேற்கிந்தியர்களான மல்கம் மார்ஷல் (20.94), ஜோல் கானர் (20.97) ஆகிய இருவரும் மட்டுமே கொண்டுள்ளனர்.  
ஆன்டிகுவாவின் ஸ்வெட்டஸில் பிறந்த அம்ப்ரோஸ் தனது இளமை பருவத்தில் கூடைப் பந்தாட்டத்தை விரும்பியதால், ஒப்பீட்டளவில் தாமதமான வயதில் துடுப்பாட்டத்திற்கு விளையாட வந்தார், ஆனால் விரைவில் ஒரு சிறந்த விரைவு வீச்சாளராக தனக்கான இடத்தினை ஏற்படுத்தினார். பிராந்திய மற்றும் தேசிய அணிகள் சார்பாக சிறப்பாக விளையாடி , 1988 ஆம் ஆண்டில் மேற்கிந்தியத் தீவுகள் துடுப்பாட்ட அணிக்காக முதலில் தேர்ந்தெடுக்கப்பட்டார்.தனக்கான வாய்ப்பினை பயன்படுத்து சிறப்பாக விளையாடினார். அதிலிருந்து தான் ஓய்வு பெறும் வரை அணியில் நிலையான இடத்தினைத் தக்கவைத்துக் கொண்டார்.பல சந்தர்ப்பங்களில், கோர்ட்னி வால்ஷுடன் இணைந்து, மேற்கிந்தியத் தீவுகளுக்கான போட்டிகளில் வெற்றிபெற இவரது பந்துவீச்சு காரணமாக இருந்தது. 1983 ஆம் ஆண்டில் ஆஸ்திரேலியத் துடுப்பாட்ட அணிக்கு எதிரான போட்டியில் இவர் ஓர் ஓட்டத்தினை மட்டுமே விட்டுக் கொடுத்து 7 இழப்புகளைக் கைப்பற்றினார். வரலாற்றில் இது ஒரு சிறந்த பந்துவீச்சாகும்.1994 ஆம் ஆண்டில் இங்கிலாந்துத் துடுப்பாட்ட அணிக்கு எதிரான போட்டியில் 24 ஓட்டங்களை விட்டுக் கொடுத்து 6 இழப்புகளைக் கைப்பற்றினார். இதன்மூலம் இங்கிலாந்து அணி 46 ஓட்டங்களுக்கு அனைத்து இழப்புகளையும் இழந்தது. அனைத்துக் காலத்திற்குமான வெற்றிகரமான பந்துவீச்சாளர்களில் ஒருவராக அறியப்படுகிறார்.
# கர்ட்லி அம்ப்ரோஸ்

## ஆரம்பகால வாழ்க்கை

செப்டம்பர் 21, 1963 அன்று அன்டிகுவாவின் ஸ்வெட்டஸில் அம்ப்ரோஸ் பிறந்தார். ஏழு குழந்தைகளில் நான்காவது குழந்தையாகப் பிறந்தார். இவரது தந்தை கிராமத்தில் தச்சராகப் பணிபுரிந்தார். இவரது குடும்பத்திற்கும் துடுப்பாட்டத்திற்கும் எந்த தொடர்பும் இருந்ததில்லை. ஆனால் இவரது தாயார் ஒரு துடுப்பாட்ட ரசிகர் ஆவார். மற்றும் ஆம்ப்ரோஸ் தனது இளமைக்காலத்தில் துடுப்பாட்டம் விளையாடினார். பள்ளிக் காலங்களில் முதன்மையாக மட்டையாட்டத்தில் கவன் செலுத்தினார். இவர் கல்வியில், குறிப்பாக கணிதம் மற்றும் பிரஞ்சு மொழிகளில் சிறப்பாக கற்றார். மேலும் 17 வயதில் பள்ளியில் இருந்து வெளியேறியபின் ஒரு பயிற்சி தச்சராக ஆனார். இவர் அமெரிக்காவுக்கு குடியேற வேண்டும் என நினைத்தார். அந்த நேரத்தில், இவருக்கு பிடித்த விளையாட்டு கூடைப்பந்து ஆகும். இவர் எப்போதாவது துடுப்பாட்டப் போட்டிகளுக்கு நடுவராக இருந்துள்ளார். ஆம்ப்ரோஸ் தனது பதின்ம வயதினரை அடையும் வரை அதிக உயரமாக இருக்கவில்லை. இவரது உயரம் 6 அடிகள் 7 அங்குலங்கள் (2.01 m) ஆகும். இந்த நேரத்தில், இவரது தாயார் துடுப்பாட்டத்தில் அதிக ஈடுபாடு கொள்ள இவரை ஊக்குவித்தார். சாப்ட்பால் துடுப்பாட்டப் போட்டியில் விரைவு வீச்சாளராக வெற்றி பெற்றது, ஆம்ப்ரோஸை தனது 20 வயதில் சில சங்கத் துடுப்பாட்டப் போட்டிகளில் விளையாடத் தூண்டியது. இவர் பயிற்சியாளர்களின் கவனத்தை ஈர்த்தார் மற்றும் சென் ஜோன்ஸ் துடுப்பாட்ட அணிக்கு விளையாடத் தேர்வானார். லீவர்ட் தீவுகள் போட்டியில் தேர்ந்தெடுக்கப்பட்ட இவர் செயின்ட் கிட்ஸுக்கு எதிராக ஆன்டிகுவா துடுப்பாட்ட அணிக்காக 67 ஓட்டங்களை விட்டுக் கொடுத்து 7 இழப்புகளைக் கைப்பற்றினார். இவர் 1985-86ல் லீவர்ட் தீவுகளுக்காக முதல் தரத் துடுப்பாட்டப் போட்டிகளில் இவர் அறிமுகமானார் . அந்தப் போட்டியில் இவர் நான்கு இழப்புகளைக் கைப்பற்றினார். ஆனால் அடுத்த ஆண்டு தனது இடத்தைத் தக்கவைக்கத் தவறிவிட்டார்.
# முகமது அசாருதீன்

**முகமது அசாருதீன்** (*Mohammad Azharuddin*, பிறப்பு பெப்ரவரி 8, 1963) இந்திய அணியின் முன்னாள் கேப்டன், பேட்ஸ்மேன் மற்றும் அரசியல்வாதி. 1984 இல் டெஸ்ட் போட்டிகளில் அறிமுகமாகிய அசாருதீன் தன் முதல் மூன்று டெஸ்ட் போட்டிகளிலும் சதம் அடித்த வீரர் என்ற பெருமை பெற்றார். இந்தச் சாதனை இன்றுவரை வேறு எவராலும் எட்டப்படவில்லை. வலதுகை பேட்ஸ்மேனான இவர் 99 டெஸ்ட் போட்டிகளில் 22 சதங்கள் உட்பட 6215 ரன்களை (சராசரி 45.03) எடுத்துள்ளார்.  
மூன்று உலகக் கோப்பை தொடர்களில் இந்திய அணிக்கு கேப்டனாக செயல்பட்டவர், பின்னாளில் சூதாட்டத்தில் சிக்கினார். இதனால் அவருக்கு வாழ்நாள் தடை விதிக்கப்பட்டது. இதனால், நூறாவது டெஸ்ட் போட்டியில் ஆடும் வாய்ப்பை இழந்தார். இந்திய தேசிய காங்கிரசின் வேட்பாளராக உத்திரப் பிரதேசத்தின் மொராதாபாத் மக்களவைத் தொகுதியிலிருந்து இந்திய மக்களவைக்கு தேர்ந்தெடுக்கப்பட்டுள்ளார்.
# முகமது அசாருதீன்

## ஆரம்பகால வாழ்க்கை, கல்வி

முகமது அசாருதீன் பெப்ரவரி 8, 1963 இல் ஐதராபாத்து இந்தியாவில் பிறந்தார். இவரின் தந்தை முகமது அசாருதீன் , தாய் யூசுஃப் சுல்தானா. இவர் ஐதராபாத்திலுள்ள *ஆல் செயின்ட்ஸ் உயர்நிலைப் பள்ளியில்* பள்ளிப் படிப்பை நிறைவு செய்தார். பின் நிசாம் கல்லூரியில், உசுமானியா பல்கலைக்கழகம் வணிகப் பிரிவில் இலங்கலைப் பட்டம் படித்தார்.
# முகமது அசாருதீன்

## துடுப்பாட்ட வாழ்க்கை

### தேர்வுத் துடுப்பாட்டம்

முகமது அசாருதீன் இந்தியத் துடுப்பாட்ட அணிக்காக 1985 ஆம் ஆண்டில் தேர்வுத் துடுப்பாட்டத்தில் அறிமுகம் ஆனார். டிசம்பர் 31, 1984 இல் ஈடன் கார்டன்ஸ், கொல்கத்தாவில் நடைபெற்ற இந்தத் தொடரின் முதல் மூன்று போட்டிகளிலும் நூறு ஓட்டங்கள் அடித்தார்.  
தேர்வுத் துடுப்பாட்டங்களில் மொத்தம் 22 நூறுகள் அடித்துள்ளார். இவரின் சராசரி 45 ஆகும். மேலும் ஒருநாள் பன்னாட்டுத் துடுப்பாட்டத்தில் 7 முறை நூறு ஓட்டங்களும் சராசரி 37 ஆகும். களத் தடுப்பாட்டக்காரராக ஒருநாள் பன்னாட்டுத் துடுப்பாட்டத்தில் 156 *கேட்ச்சுகள்* பிடித்துள்ளார். மொத்தம் 99 தேர்வுத் துடுப்பாட்டப் போட்டிகளில் விளையாடியுள்ள இவர் இலங்கைத் துடுப்பாட்ட அணிக்கு எதிராக 199 ஓட்டங்கள் எடுத்தார். இது தான் தேர்வுத் துடுப்பாட்டப் போட்டிகளில் இவரின் அதிகபட்ச ஓட்டங்களாகும். 300 ஒருநாள் பன்னாட்டுத் துடுப்பாட்டத்தில் விளையாடிய முதல் வீரர் எனும் சாதனையைப் படைத்தார். முதல் மூன்று போட்டிகளில் தொடர்ச்சியாக நூறு ஓட்டங்கள் அடித்தவர் எனும் சாதனையைப் படைத்தவர் ஆவார்.  
2000 ஆம் ஆண்டில் தென்னாப்பிரிக்கத் துடுப்பாட்ட அணி இந்தியாவில் சுற்றுப்பயணம் செய்து விளையாடியது .மார்ச் 2 இல் பெங்களூருவில் நடைபெற்ற தென்னாப்பிரிக்கத் துடுப்பாட்ட அணிக்கு எதிரான இரண்டாவது தேர்வுத் துடுப்பாட்டப் போட்டியில் இவர் இறுதியாக விளையாடினார். இந்தப் போட்டியின் முதல் ஆட்டப் பகுதியில் 33 பந்துகளில் 9 ஓட்டங்களை எடுத்து டொனால்டு பந்துவீச்சில் ஆட்டமிழந்தார். இரண்டாவது ஆட்டப் பகுதியில் 170 பந்துகளில் 102 ஓட்டங்கள் எடுத்து ஷான் பொல்லாக் பந்துவீச்சில் ஆட்டமிழந்தார். இந்தப் போட்டியில் தென்னாப்பிரிக்க அணி ஓர் ஆட்டப் பகுதி மற்றும் 71 ஓட்டங்களில் வெற்றி பெற்றது.
| 780 | 39.00 | 2 |  |  |
| --- | --- | --- | --- | --- |
| 1978 | 58.09 | 6 |  |  |
| 1152 | 61.23 | 2 |  |  |
| 1089 | 40.47 | 3 |  |  |
| தென்னப்பிரிக்கா | 915 | 41.00 | 4 |  |
| இலங்கை | 1215 | 55.23 | 5 |  |
| மேற்கிந்தியத் தீவுகள் | 539 | 28.37 | 0 |  |
| 59 | 14.75 | 0 |  |  |
| மொத்தம் | **6215** | **45.04** | **22** | } |
# முகமது அசாருதீன்

## துடுப்பாட்ட வாழ்க்கை

### ஒருநாள் போட்டிகள்

1985 ஆம் ஆண்டில் இங்கிலாந்துத் துடுப்பாட்ட அணி இந்தியாவில் சுற்றுப்பயணம் செய்து விளையாடியது. சனவரி 20 இல் பெங்களூருவில் இங்கிலாந்துத் துடுப்பாட்ட அணிக்கு எதிரான தொடரின் மூன்றாவது ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானர். இந்தப் போட்டியில் 37 பந்துகளில் 47 ஓட்டங்கள் எடுத்து இறுதிவரை ஆட்டமிழக்காமல் இருந்தார். இந்தப் போட்டியில் இங்கிலாந்து அணி 3 இலக்குகளில் வெற்றி பெற்றது.  
2000 ஆம் ஆண்டில் ஆசியக் கோப்பைத் துடுப்பாட்டத் தொடரில் சூன் 3 இல் பாக்கித்தான் துடுப்பாட்ட துடுப்பாட்ட அணிக்கு எதிரான தொடரின் ஐந்தாவது ஒருநாள் பன்னாட்டுத் துடுப்பாட்டப் போட்டியில் இவர் இறுதியாக விளையாடினார். இந்தப் போட்டியில் 3 பந்துகளில் 1 ஓட்டங்களில் எடுத்து அப்துல் ரசாக் பந்துவீச்சில் ஆட்டமிழந்தார். இந்தப் போட்டியில் பாக்கித்தான் அணி 44 ஓட்டங்களில் பெற்றது.
# முகமது அசாருதீன்

## அணித் தலைவர்

கிருஷ்ணமாச்சாரி ஸ்ரீகாந்தைத் தொடர்ந்து 1989 ஆம் ஆண்டில் இந்தியத் துடுப்பாட்ட அணியின் தலைவராகப் பொறுப்பேற்றார். இவரின் தலைமையில் இந்திய அணி மொத்தம் 47 தேர்வுத் துடுப்பாட்டங்களிலும், 174 ஒருநாள் பன்னாட்டுத் துடுப்பாட்டப் போட்டிகளில் 90 போட்டிகளில் வெற்றி பெற்று சாதனை படைத்தார். செப்டம்பர் 2, 2014 இல் இந்தச் சாதனையினை மகேந்திரசிங் தோனி தகர்த்தார். 14 தேர்வுத் துடுபாட்டப் போட்டிகளில் இவரின் தலைமையில் வெற்றி பெற்று சாதனை படைத்தது. பின் 21 போட்டிகளி வெற்றி பெற்று சௌரவ் கங்குலி இநதச் சாதனையை தகர்த்தார். தென்னாபிரிக்கத் துடுப்பாட்ட அணித் தலைவர் ஹான்ஸி குரொன்யே அசாருதீன் தான் எனக்கு தரகரை அறிமுகம் செய்து வைத்தார் எனக் கூறினார். நடுவண் புலனாய்வுச் செயலகத்தின் அறிக்கையின் படி இந்தியத் துடுப்பாட்டக் கட்டுப்பாடு வாரியம் மற்றும் பன்னாட்டுத் துடுப்பாட்ட அவை இவருக்கு வாழ்நாள் தடை விதித்தது. துடுப்பாட்டப் போட்டிகளில் வாழ்நாள் தடை விதிக்கப்பட்ட முதல் வீரர் ஆனார்.
# முகமது அசாருதீன்

## அரசியல்

முகமது அசாருதீன் இந்திய தேசிய காங்கிரசுக் கட்சியில் பெப்ரவரி 19, 2009இல் சேர்ந்தார். 2009 ஆம் ஆண்டில் நடைபெற்ற இந்தியப்பொதுத் தேர்தலில் உததரப்பிரதேசம் மாநிலம் மொரதாபாத் தொகுதியில் நின்று வெற்றி பெற்று மாநிலங்களவை உறுப்பினராகத் தேர்வானார். 2019 ஆம் ஆண்டுப் பொதுத் தேர்தலில் செகந்திராபாத் தொகுதியில் போட்டியிட தனது விருப்பத்தினைத் தெரிவித்தார். தற்போது தெலங்கானா மாநிலக் குழுத் தலைவராக உள்ளார்.
# குமுதினி படகுப் படுகொலைகள், 1985

**குமுதினிப் படுகொலைகள்** அல்லது **குமுதினி படகுப் படுகொலைகள்** என்பது 1985 ஆம் ஆண்டு மே 15 ஆம் நாள் நெடுந்தீவிற்கும் புங்குடுதீவிற்கும் இடையில் சேவையாற்றிய குமுதினிப் படகில் பயணம் செய்தவர்கள் கூட்டாகப் படுகொலை செய்யப்பட்ட நிகழ்வைக் குறிக்கும். நெடுந்தீவின் மாவலித்துறையில் இருந்து நயினாதீவின் குறிகாட்டுவான் துறைமுகத்திற்கு குமுதினிப் படகில் சென்ற பயணிகள் இலங்கை கடற்படையினரால் நடுக்கடலில் வழிமறிக்கப்பட்டுப் படுகொலை செய்யப்பட்டனர். குழந்தைகள், பெண்கள் உட்பட மொத்தம் 33 பேர் குத்தியும் வெட்டியும் கொல்லப்பட்டனர். முப்பதுக்கும் மேற்பட்டோர் படுகாயங்களுடன் காப்பாற்றப்பட்டனர்.  
நேரில் கண்டவர்களின் சாட்சியத்தின் படி, இலங்கை கடற்படையைச் சேர்ந்தவர்கள் என நம்பப்படும் ஆறு நபர்கள் படகில் ஏறினர். படகில் பயணம் செய்தவர்களை முன்னே வரும்படி அழைத்து ஒவ்வோருவரையும் தமது பெயர், வயது, முகவரி, எங்கு செல்கிறார்கள் போன்ற விவரங்களை உரத்துக் கூறும்படி பணிக்கப்பட்டார்கள். பின்னர் அவர்களை வாள்களாலும் கத்திகளாலும் வெட்டிக் கொன்றனர்.
# குமுதினி படகுப் படுகொலைகள், 1985

## நிகழ்வு

சாட்சியங்கள் பன்னாட்டு மன்னிப்பு அவையினால் பதியப்பட்டன. பொது வேலைகள் திணைக்களத்திடம் இருந்து தற்போதைய வீதி அபிவிருத்தி அதிகார சபையின் கீழிருந்த குமுதினி 1960களில் இலங்கை அரசால் நெடுந்தீவுக்கு போக்குவரத்துச் சேவையில் ஈடுபடுத்தப்பட்டது. அன்றிலிருந்து இன்று வரை நெடுந்தீவு மக்களை வெளியுலகத்தொடர்பில் வைத்திருக்க உதவிய படகு இதுவாகும். இயந்திர அறை முன்பகுதி பின்பகுதி என மூன்று பிரிவாகப் பிரிக்கப்பட்டுள்ளது.  
குமுதினி படகு 1985 மே 15 காலை 7:15 மணிக்கு நெடுந்தீவு மாவலித் துறைமுகத்தில் இருந்து 64 பயணிகளுடன் புறப்பட்டது. நயினாதீவு நோக்கிச் சென்று கொண்டிருக்கும் போது புறப்பட்ட அரைமணி நேரத்தின் பின் நடுக்கடலில் கண்ணாடி இழைப் படகில் வந்த இலங்கைக் கடற்படையினரால் வழிமறிக்கப்பட்டது. ஆறு பேர் முக்கோண கூர்க்கத்தியும் கண்டங்கோடலிகள் இரும்புக்கம்பிகள் சகிதம் குமுதினியில் ஏறினர். பின்புறமிருந்த பயணிகளை இயந்திர அறையின் முன்பக்கம் செல்லுமாறு மிரட்டினர். அவர்கள் அனைவரும் சென்றுவிட்டனர்.  
பின்புறம் இருபுற இருக்கைகளுக்கு நடுவே பலகைகளினால் இயந்திரத்தில் இருந்து பின்புறம் செல்லும் ஆடு தண்டுப்பகுதியை அவர்கள் அகற்றினர். இருக்கை மட்டத்தில் இருந்து கிட்டத்தட்ட சுமார் 4 அடி ஆழமானதாக அது இருந்தது.  
இதன்பின் பணியாளர்கள் உட்பட ஒவ்வொருவராக உள்ளே அழைக்கப்பட்டனர். அரைகுறைத் தமிழில் அவர்கள் கதைத்தனர். குமுதினியின் இருபக்க வாசல்களிலும் உள்ளும் வெளியும் கடற்படையினர் இருந்தனர். ஒவ்வொருவராக கடற்படையினர் அழைத்து கத்தியால் குத்தியும் கண்டங்கோடலியால் வெட்டியும் இரும்புக்கம்பியால் தாக்கியும் கொன்று அந்த ஆடு தண்டுப்பகுதியில் போட்டனர். இப்படி கொல்லப்படுபவர்கள் எழுப்பும் அவல ஒலி முன்புறம் இருப்பவர்களுக்கு கேட்கக்கூடாது என்பதற்காக அவர்கள் பெயரையும் ஊரையும் உரக்கச் சொல்லுமாறு பணிக்கப்பட்டனர். அவலக் குரல் எழுப்ப முடியாது இறந்தவர்கள் போல் இருந்தவர்களும் உண்டு. கடுமையாகத் கடற்படை தாக்க குரல் எழுப்பியவர்கள் அதிகளவில் தாக்கப்பட்டு இறந்து விட்டார்கள் என கடற்படையினரால் கருதப்பட்டும் போடப்பட்டனர். பயணிகளில் ஒருவர் கடலில் குதிக்கவே அவருடன் சேர்ந்து வேறு சிலரும் கடலில் குதிக்கத் தொடங்கினர். இதனைக் கண்ட ஆயுத நபர்கள் அவர்கள் மீது துப்பாக்கிப் பிரயோகம் செய்தனர்.  
நேரில் கண்டவர் கூறியதாவது:  
கிட்டத்தட்ட 45 நிமிடங்களின் பின்னர் கண்ணாடியிழைப் படகு அங்கிருந்து புறப்பட்டது.
# குமுதினி படகுப் படுகொலைகள், 1985

## இறந்தோர்

சுபாஜினி விசுவலிங்கம் என்ற 7 மாதக் குழந்தை முதல் 70 வயது தெய்வானை உட்பட இப்படுகொலை நிகழ்வில் இறந்தோர் எண்ணிக்கை 36 முதல் 48 வரை எனத் தெரிவிக்கப்படுகிறது. ஆனாலும் பன்னாட்டு மன்னிப்பு அவை இறந்தோர் எண்ணிக்கை 23 எனத் தெரிவிக்கிறது.
# கிறெக் சப்பல்

**கிறெக் சப்பல்** (பிறப்பு ஆகஸ்டு 7, 1948) முன்னாள் ஆஸ்திரேலியத் துடுப்பாளர். இவர் இந்திய துடுப்பாட்ட அணியின் பயிற்சியாளராகப் பணியாற்றியுள்ளார். தான் ஆடிய முதல் ரெஸ்ற், தான் தலைமை தாங்கிய முதல் ரெஸ்ற் மற்றும் தான் ஆடிய கடைசி ரெஸ்ற் ஆகிய மூன்றிலும் சதங்களைப் பெற்ற அபூர்வ சாதனையாளர். வலது கைத் துடுப்பாளரான இவர் தான் ஆடிய 87 ரெஸ்ற்களில் 48 ஆம் ஆண்டில் ஆஸ்திரேலிய அணித் தலைவராக இருந்தார். 7110 ரெஸ்ற் ஓட்டங்களை 53.86 என்னும் சராசரியில் பெற்ற கிறெக் 24 சதங்களையும் பெற்றுள்ளார். ஓய்வுபெறும் போது தேர்வுத் துடுப்பாட்டப் போட்டிகள் அதிக *கேட்சுகளைப்* பிடித்தவர் எனும் சாதனை படைத்திருந்தார். இவர் ஆத்திரேலியத் துடுப்பாட்ட அணிக்காக தேர்வுத் துடுப்பாட்டம் மற்றும் ஒருநாள் பன்னாட்டுத் துடுப்பாட்டப் போட்டிகளில் விளையாடினார்.
# கிறெக் சப்பல்

## ஆரம்பகால வாழ்க்கை

சேப்பல், தெற்கு ஆஸ்திரேலியாவின் அன்லேயில் பிறந்தார். அடிலெய்டில் பிறந்த ஆர்தர் மார்ட்டின் மற்றும் கார்னிஷ் ஆஸ்திரேலிய குடும்பமான ஜீன் எலன் (நீ ரிச்சர்ட்சன்) ஆகியோருக்கு பிறந்த மூன்று மகன்களில் இரண்டாவது மகனாகப் பிறந்தார். இவர் சிறுவயதிலிருந்தே விளையாட்டில் அதீத ஆர்வம் கொண்டவராக இருந்தார். இவரது தந்தை மார்ட்டின் அடிலெய்டில் ஒரு குறிப்பிடத்தக்க முதல் தர துடுப்பாட்ட வீரர் ஆவார். இவர் தனது மகன் நடக்க பழகியவுடன் கையில் ஒரு மட்டையை கொடுத்து விளையாடச் செய்தார். அதே நேரத்தில் இவரது தாய்வழி தாத்தா பிரபல பன்முக வீரரான விக் ரிச்சர்ட்சன், தேர்வுத் துடுப்பாட்டப் போட்டியில் ஆஸ்திரேலியாவுக்கு தலைவராக இருந்தவர் ஆவார். அண்ணன் இயன் மற்றும் தம்பி ட்ரெவர் ஆகியோரும் ஆஸ்திரேலியாவுக்காக விளையாடினர்.  
சேப்பல் செயின்ட் லியோனார்ட்ஸ் தொடக்கப்பள்ளியில் பயின்றார். அங்கு இவர் தனது எட்டு வயதில் தனது முதல் போட்டியில் விளையாடினார். இவர் நிறைய மென்பந்து போட்டிகளிலும் விளையாடினார்.பன்னிரண்டு வயதில், இவர் தனது முதல் நூறுகளை எடுத்தார் மற்றும் தென் ஆஸ்திரேலிய மாநில பள்ளி அணிக்குத் தேர்வு செய்யப்பட்டார். சகோதரர் இயானைப் பின்தொடர்ந்து இளவரசர் ஆல்பிரட் கல்லூரியில் உதவித்தொகையுடன் சேர்ந்தார், அதற்கு முன்பு இவர் இரண்டு ஆண்டுகள் பாலிம்ப்டன் உயர்நிலைப் பள்ளியில் சேர்ந்தார்.இவரது மனம் பெரும்பாலும் வகுப்பின் போது துடுப்பாட்ட களத்தில் இருந்தது. ஆஷ்லே வூட்காக் ஆகியோருடன் இணைந்து ஸ்காட்ச் கல்லூரிக்கு எதிரான முதல் இனைக்கு 300 ஓட்டக்களுக்கு மேல் எடுத்தார். இவர் 1971 ஆம் ஆண்டில் நியூ சவுத் வேல்ஸில் உள்ள பெக்ஸ்லியைச் சேர்ந்த பள்ளி ஆசிரியரான ஜூடித் எலிசபெத் டொனால்ட்சனை மணந்தார். இந்த தம்பதியருக்கு மூன்று குழந்தைகள் இருந்தன: மூத்த மகன் ஸ்டீவன் 1975 ஆம் ஆண்டில் பிறந்தார், 1977 ஆஷஸ் சுற்றுப்பயணத்திற்கு சாப்பல் புறப்படுவதற்கு சற்று முன்பு பெலிண்டா 1977 ஆம் ஆண்டில் பிறந்தார்,
# சௌரவ் கங்குலி

**சௌரவ் சந்திதாஸ் கங்குலி** (*Sourav Chandidas Ganguly*; ; பிறப்பு: சூலை 8, 1972) தாதா என அன்பாக அழைக்கப்படுகிறார். அதற்கு வங்காள மொழியில் அண்ணன் என்பது அர்த்தமாகும். இவர் இந்தியத் துடுப்பாட்ட அணியின் முன்னாள் வீரரும் அணித்தலைவரும் ஆவார். தற்போது இவர் வங்காளத் துடுப்பாட்ட அவையின் தலைவராக உள்ளார். சர்வதேச துடுப்பாட்ட அரங்கில் மிகச் சிறந்த அணித் தலைவராகவும் மட்டையாளராகவும் விளங்கினார்.வலது புறங்களில் பந்துகளை அடிப்பதில் சிறந்தவர் எனவே இவர் *காட் ஆஃப் தெ ஆஃப் சைட் (வலது புறத்தின் கடவுள்)* என அழைக்கப்படுகிறார்.  
இந்தியன் பிரீமியர் லீக் போட்டிகளை நிர்வகிக்கும் நான்கு பேர்கொண்ட குழுவில் ஒவராகத் திகழ்கிறார்.இவர் உச்ச நீதிமன்றத்தினால் சனவரி 2016 இல் நியமனம் செய்யப்பட்டார். இந்தியன் பிரீமியர் லீக்கின் தொழில்நுட்பக் குழுவின் உறுப்பினராகவும் உள்ளார்.  
சௌரவ் கங்குலி, இவரின் அண்ணன் சினேஹாசிஷால் துடுப்பாட்ட உலகத்திற்கு அறிமுகம் செய்துவைக்கப்பட்டார். நவீன துடுப்பாட்ட வரலாற்றில் இந்தியாவின் மிகச் சிறந்த அணித் தலைவராகக் கருதப்படுகிறார். அனைத்துக் காலத்திற்குமான ஒருநாள் பன்னாட்டுத் துடுப்பாட்டத்தின் சிறந்த வீரர்களுள் ஒருவராகத் திகழ்கிறார். இவரின் பள்ளிக்கூட துடுப்பாட்ட அணி மற்றும் மாநிலத் துடுப்பாட்ட அணிகளிலும் விளையாடியுள்ளார். ஒருநாள் பன்னாட்டுத் துடுப்பாட்டப் போட்டிகளில் அதிக ஓட்டங்கள் எடுத்தவர்கள் பட்டியலில் தற்போது எட்டாம் இடத்திலும் , 10,000 ஓட்டங்களுக்கு மேல் எடுத்தவர்கள் பட்டியலில் சச்சின் டெண்டுல்கர், இன்சமாம் உல் ஹக் ஆகியோருக்கு அடுத்தபடியாக மூன்றாவது இடத்திலும் உள்ளார். விசுடன் துடுப்பாட்டாளர்களின் நாட்குறிப்பு 2002 ஆம் ஆண்டில் அளித்த தரவரிசையில் விவியன் ரிச்சர்ட்ஸ், சச்சின் டெண்டுல்கர்,பிறயன் லாறா,டீன் ஜோன்ஸ் மற்றும் மைக்கேல் பெவன் ஆகியோருக்கு அடுத்தபடியாக ஆறாவது இடத்தில் இவரின் பெயரை அறிவித்தது.
# லூகா பசியோலி

**பிரா லூகா பார்டோலோமியோ டி பசியோலி** (*Fra Luca Bartolomeo de Pacioli*) சுருக்கமாக லூகா பசியோலி ( 1447 &ndash; 19 சூன் 1517) இத்தாலிய நாட்டினைச் சேர்ந்த ஒரு கணிதவியலாளர்,மற்றும் பிரான்சிஸ்கன் சபையைச் சேர்ந்த துறவியுமாவார். அத்துடன் இவர் லியனார்டோ டா வின்சியுடனும் சேர்ந்தும் பணியாற்றியிருக்கின்றார். கணக்கியல் துறையில் இவர் ஆற்றிய பங்களிப்பின் காரணமாக **கணக்கியலின் தந்தை** என அழைக்கப்படுகின்றார்.
# லூகா பசியோலி

## வாழ்க்கை

வெனிஸ் மற்றும் ரோம் நகரில் கல்வி கற்ற லூகா பசியோலி 1470 ம் ஆண்டில் துறவியானார்.1497 ம் ஆண்டு மிலன் நகரிற்குப் புலம் பெயரும் வரைக்கும்கணிதத்துறை ஆசிரியராகப் பணியாற்றினார். மிலன் நகரத்திலே அவர் டாவின்சியுடன் சேர்ந்து பணியாற்றியதுடன் டாவின்சிக்குப் கணிதம் போதிப்பவராகவும் விளங்கினார். 1517 ம் ஆண்டில் இறந்தார்.
# லூகா பசியோலி

## ஆக்கங்கள்

லூகா பசியோலி கணிதவியல் சார்ந்து பலவித ஆக்கங்களை வெளியீட்டுள்ளார் அவற்றில் சில:  
- *Summa de arithmetica, geometrica, proportioni et proportionalita* (வெனிஸ் 1494),அவரது காலத்தினில் காணப்பட்ட கணிதவியல் சார் அறிவின் கூட்டுமொத்தமான தொகுப்பினை உள்ளடக்கிய ஒர் நூலாக்கும்.மேலும் இந்நூல் கணக்குபதிவியல் முறையான இரட்டை பதிவுமுறைமை பற்றிய காலத்திற்கு முந்திய விளக்கத்திற்காகவும் புகழ்பெற்றது.இத்தகைய பதிவுமுறை மறுமலர்சிக்கால வெனிஸ் நகர வியாபாரிகளிடத்தே ஏற்கனவே காணப்பட்டாலும் அதனை லூகா பசியோலி செம்மைப்படுத்தினார். இதன் காரணமாகவே அவர் "கணக்கியலின் தந்தை" எனப்படுகின்றார்.
- *De viribus quantitatis* (Ms. Università degli Studi di Bologna, 1496–1508), கணிதவியல் ஆய்வுக்கட்டுரைகள்.
- *Geometry* (1509), a Latin translation of Euclid.
- *De divina proportione* (மிலனில் எழுதப்பட்டது 1496–98, 1509ம் ஆண்டில் வெனிசில் வெளியீடப்பட்டது).
# பிரம்மபுத்திரா ஆறு

**பிரம்மபுத்திரா** **ஆறு** (*Brahmaputra River*) ஆசியாவின் பெரிய வற்றாத ஜீவநதிகளில் ஒன்றாகும். இந்நதி திபெத்திலுள்ள கயிலாய மலை<nowiki/>யில் **'ஸாங்-போ**' என்ற பெயரில் புறப்பட்டு திபெத்திலுள்ள உலகின் ஆழமான பள்ளத்தாக்கான யர்லுங் இட்சாங்போ பெரும் செங்குத்து பள்ளத்தாக்கு உட்பட பல பள்ளத்தாக்குகளின் வழி கிழக்கு நோக்கி பயணித்து நாம்சா-படுவா மலையருகே, தெற்கு தென்மேற்காக வளைந்து அருணாசல பிரதேசத்தில் சியாங் என்ற பெயரில் நுழைந்து, பின் சமவெளிப் பகுதியை அடைகிறது, சமவெளிப்பகுதியில் இவ்வாறு திகாங் என்று அழைக்கப்படுகிறது. சமவெளிப் பகுதியில் 35 கி.மீ. தொலைவு கடந்தபின், திபங் மற்றும் லோகித் என்ற ஆறுகளோடு கூடி மிகவும் அகன்ற ஆறாக ஆகி, பிரம்மபுத்திரா என்று பெயர் மாற்றமடைந்து அசாம் மாநிலத்தில் நுழைகிறது.. அசாமிலுள்ள துப்ரி நகர் அருகே சந்கோசு ஆறு இதனுடன் கூடுமிடத்தில் தெற்கு நோக்கி வங்காள தேசத்தில் பாய்கிறது. வங்காளதேசத்தில் இந்த ஆறு ஜமுனா என்ற பெயரில் அழைக்கப்படுகிறது.  
அசாம் மாநிலத்தின் முதன்மை ஆறான பிரம்மபுத்திரா, ஒருசில இடங்களில் 10 கி.மீ. வரை அகலமுடையதாயிருக்கிறது. திப்ரூகட் அருகே அது
இரண்டாகப் பிரிகிறது. பிரிந்த அவ்விரு கிளைகளும் நூறு கிலோமீட்டருக்கு அப்பால் இணைகின்றன. இதனால் உருவாகியுள்ள தீவு மஜிலித்தீவு என்று
அழைக்கப்படுகிறது. ஆற்றால் உருவாக்கப்பட்ட தீவுகளில் இது உலகில் இரண்டாவது பெரியதாகும். இதன் குறுக்கே அசாமில் 4940 மீட்டர் நீளமும் 125 மீட்டர் அகலமும் உள்ள போகிபல பாலம் 2002ல் திறக்கப்பட்டது. 2017இல் பயன்பாட்டுக்கு வந்த9.15 கி.மீ. நீளமும் 12.9 மீ அகலமும் உடைய தோலா-சாதியா பாலம் அசாமையும் அருணாச்ச பிரதேசத்தையும் இணைக்கிறது, இது இந்தியாவின் நீளமான பாலம் ஆகும். அசாமிலுள்ள 2284 மீ நீளமுடைய நாரநாராயண் சேது பாலம் இரட்டை அடுக்கு பாலமாகும் கீழ் தளத்தில் தண்டவாளமும் மேல் தளத்தில் சாலையும் உள்ளது, இது 1998இல் திறக்கப்பட்டது.  
இதன் சராசரி ஆழம் 38 மீட்டர், அதிகபட்ச ஆழம் 120 மீட்டர் . மழை காலத்தில் வெள்ள பாதிப்புக்கு ஆளாகும் வாய்ப்பு இவ்வாறுக்கு அதிகம். சராசரியான நீர் வெளியேற்றம் விநாடிக்கு 19,800 கன மீட்டர்.  
இந்தியா மற்றும் வங்காளதேசம் ஆகிய நாடுகளில் பாய்ந்து வங்காள விரிகுடாக் கடலில கலக்கின்றது. மொத்தம் 2800 கி.மீ. நீளமுள்ள இந்த ஆறு,
திபெத்திலேயே சரி பாதிக்கும் மேல் பயணிக்கிறது. இது கங்கையின் கிளையாகிய பத்மாவுடன் இணைந்து மிகப்பெரிய கழிமுகத்தை உருவாக்கி வங்காள விரிகுடாவில் கலக்கிறது.  
பொதுவாக இந்தியாவில் பெண்பால் பெயரிட்டு அழைப்பது வழக்கம், ஆனால் இவ்வாறு 'புத்திரா' என்று முடிவதால், இது சிறப்பாக ஆண்பால் பெயரிட்டு வழங்கப்படுகின்றது.
# பிரம்மபுத்திரா ஆறு

## புவியமைப்பு

### ஆற்றின் ஓட்டம்

#### திபெத்

பிரம்புத்திரா நதி கயிலாய மலை<nowiki/>யிலிருக்கும் மானசரோவர் ஏரிக்கு கிழக்கில் உள்ள சேமாயங்டங் பனியாற்றில் (Chemayungdung Glacier) இருந்து உற்பத்தியாகிறது. இதன் நீளம் 3,848 கி.மீ. என்று சீன அறிவியல் கழகத்தின் செயற்கை கோள் நிழற்படத்தையும் ஆற்றை தொடர்ந்த தன் பயணம் மூலமும் லியு சோசுஅங் என்ற ஆராய்ச்சியாளர் கண்டறிந்தார். சேமாயங்டங் பனியாற்றிலிருந்து உருவாவதாக சாமி பிரவவானந்தா 1930இல் கண்டறிந்து இருந்தார்.  
உற்பத்தியாகும் இடத்திலிருந்து கிழக்காக இமய மலைத்தொடர் வழியாக 1,100 கி.மீ.களுக்கு மேல் பயணித்து பே என்ற இடத்தை கடந்ததும் வடக்கு வடகிழக்காக பயணித்து ஆழமான பள்ளத்தாக்குகளை உருவாக்கி பின் தெற்காகவும் தென்மேற்காவும் ஆழமான பள்ளதாக்குகள் வழியே பயணிக்கிறது. யர்லுங் இட்சாங்போ பெரும் செங்குத்து பள்ளத்தாக்கு இப்பகுதிலேயே உள்ளது. இதன் இருபுறமும் உள்ள மலைகளின் உயரம் 5,000 மீ. இந்த பயணித்திலேயே இந்தியாவின் அருணாச்சலப் பிரதேசத்தை அடைகிறது.
# பிரம்மபுத்திரா ஆறு

## புவியமைப்பு

### ஆற்றின் ஓட்டம்

#### இந்தியா

அருணாச்சலப் பிரதேசத்தில் இது சியாங் என அழைக்கப்படுகிறது. திபெத்தில் உயரமான இடத்தில் பயணித்த ஆறு விரைவாக உயரம் இழந்து சமவெளியை அடைகிறது. அந்த சமவெளி இது டிகாங் என அழைக்கப்படுகிறது. சமவெளியில் சுமார் 35 கி.மீ. தூரம் பாய்ந்த பின் இதனுடன் டிபாங் ஆறு சேருகிறது பின் அசாமிற்றிகுள் நுழைவதற்கு முன் லோகித் ஆறு சேருகிறது. அதன் பின்பே இவ்வாறு பிரம்மபுத்திரா என்று அழைக்கப்படுகிறது. போடோ பழங்குடிகள் இதை தங்கள் மொழியில் பர்லங்-பதூர் என அழைக்கின்றனர். அசாமில் இவ்வாறு சில இடங்களில் 8 கி.மீ.க்கும் மேலான அகலத்துடன் பயணிக்கிறது.  
அசாமில் இவ்வாறு பெரியதாக எக்காலத்திலும் தண்ணீர் வற்றாமல் ஓடுகிறது. அசாமில் இமயமலையில் தோன்றும் பல ஆறுகள் இதனுடன் இணைகின்றன. இவற்றில் தான்சிறி, கோப்பிலி, டிகோகு, புரி-திகிங், சியாங், சுபான்சிறி, பர்ந்தி பரலி, மனசு, சங்கோசு ஆகியவை குறிப்பிடத்தக்கவை. டிபுர்கார், லக்சிமிபுர் மாவட்டங்ளில் இவ்வாறு இரு கிளைகளாக பிரிகிறது. வடக்கு கிளை கெர்குட்டியா சூடி என்றும் தென் கிளை பிரம்மபுத்திரா என்றும் அழைக்கப்படுகிறது. சுபான்சிறி வடக்கு கிளை கெர்குட்டியா சூடியுடன் இணைகிறது. கிட்டதட்ட்ட 100 கி.மீ. பயணம் செய்த பின் அவை மீண்டும் இணைந்து ஓரே ஆறாக செல்கிறது. அந்த இடைவெளியானது மாசுலி தீவு என்று அழைக்கப்படுகிறது. இதுவே உலகின் பெரிய ஆற்றுத்தீவு ஆகும். சகுவகாத்தி அருகில் இதன் அகலம் ஒரு கி.மீ., இதுவே அசாமில் இதன் குறுகிய அகலமாகும். அதனால் அங்கு சராய்காட் போர் 1676 மார்ச்சில் நிகழ்ந்தது. சராய்காடிலேயே முதல் சாலை, ரயில் தண்டவாளம் உடைய ஈரடக்கு பாலம் 1962 ஏப்பிரலில் அமைக்கப்பட்டது. . அசாமிலுள்ள துப்ரி நகர் அருகே சந்கோசு ஆறு இதனுடன் கூடுமிடத்தில் தெற்கு நோக்கி வங்காள தேசத்தில் பாய்கிறது.
# பிரம்மபுத்திரா ஆறு

## புவியமைப்பு

### ஆற்றின் ஓட்டம்

#### வங்காள தேசம்

வங்க தேசத்தில் பிரம்பபுத்திரா என்ற பெயருடன் நுழையும் இவ்வாறு இதன் நீளமான துணையாறான தீசுட்டா இதனுடன் கலந்த பின் சற்று கீழே இரண்டாக பிரிகிறது. மேற்கிலுள்ள பெரிய கிளையும் அதிக நீர் செல்வதுமான கிளைக்கு சமுனா என்று பெயர், கிழபுற சிறிய கிளைக்கு கீழ் பிரம்மபுத்திரா அல்லது பழைய பிரம்மபுத்திரா என்று பெயர் சிறிய கிளையான இது முற்காலத்தில் பெரிய கிளையாக இருந்தது. 240 கி.மீ. ஓடும் சமுனாவானது வங்கத்தில் பத்மா என்றழைக்கப்படும் கங்கையுடன் இணைந்து பத்மா என்ற பெயரிலேயே ஓடுகிறது.  
பழைய பிரம்மபுத்திரா டாக்காவுக்கு அருகில் மேக்னா ஆற்றுடன் இணைகிறது. பத்மா ஆறு சான்டபூர் என்னுமிடத்துக்கு அருகில் மேக்னாவுடன் இணைகிறது. பத்மா இணைந்தபின் அவ்வாறு மேக்னா என்ற பெயருடனே ஓடி வங்காள விரிகுடாவில் கலக்கிறது.
# பிரம்மபுத்திரா ஆறு

## புவியமைப்பு

### அடிப்படை கூறுகள்

பிரம்மபுத்திரா ஆற்றின் வடிநிலம் 661 334 சதுர கி.மீ. ஆகும். பல தற்காலிக மணல் மேடுகளை கொண்டுள்ள இது தன் போக்கை மாற்றிக்கொள்ளும் ஆற்றுக்கு நல்ல எடுத்துக்காட்டாகும். வங்காள தேசத்தில் சமுனா ஆறு உள்ள பகுதி இமயமலை உருவாகும் நில ஓடு மோதல் செயலாற்றும் பகுதியும் மலையை ஒட்டி உருவாகும் வங்காள படுகை தோன்றுமிடமாகும்.பல ஆராய்ச்சியாளர்கள் வங்கத்தின் பல பெரிய ஆறுகள் அமைந்துள்ள இடமே நில ஒட்டு கட்டமைப்புக்கு அடிப்படையான காரணம் என ஊகிக்கிறார்கள். உரசுமுனை தணிவதன் காரணமாக நில ஓடு கட்டமைப்பின் வலிமையற்ற பகுதிகளாக இப்போதுள்ள கங்கா-பத்மா-சமுனா ஆறுகள் ஓடும் பகுதி உள்ளதென மார்கனும் தெலன்டிர்ரேவும் 1959இல் கண்டறிந்தார்கள். 1999இல் சிச்மோன்மெர்கன் இக்கூற்றை மறத்து சமுனா ஆற்றின் அகலம் மாறுவது இந்த உரசுமுனைக்கு எதிர்வினையாக என்றும் மேற் புறத்தில் ஓடும் ஆற்றின் பகுதியில் வண்டல் அதிகம் சேருவதற்கும் உரசுமுனையே காரணமென்றும் கூறுகிறார். தன் கூற்றுக்கு ஆதாரமாக சில நிழற்படங்களை காட்டிய இவர் பாகபந்து பல்நோக்கு பாலம் ஆற்றின் கீழ் பகுதியிலுள்ள ஆற்றின் அகலமானது உரசுமுனையால் பாதிக்கப்படுகிறது என்கிறார். இமயமலையில் ஏற்படும் மண் அரிப்பின் காரணமாக கழிமுகத்தின் நீளம் காம்பிரியன் காலத்து கழிமுகத்தை விட சில நூறு மீட்டர்கள் அதிகமாகியுள்ளதுடன் கழிமுகத்தின் தடிமனும் பெரிதும் அதிகமாகியுள்ளது.
# பிரம்மபுத்திரா ஆறு

## புவியமைப்பு

### நீர் வெளியேற்றம்

கங்கை(பத்மா)-பிரம்மபுத்திரா சராசரியாக வினாடிக்கு 30,770 கன மீட்டர் நீரை ( 700,000 கன அடி) கடலுக்குள் வெளியேற்றுகிறது, இது உலக அளவில் மூன்றாவது அதிக நீர் வெளியேற்றமாகும். இதில் பிரம்ம்புத்திராவின் பங்கு மட்டும் 19,800 கன மீட்டர் ஆகும். பிரம்மபுத்திரா-கங்கை 1.84 பில்லியன் டன்கள் வண்டலை ஆண்டுதோறும் கொண்டுவருகின்றன இது உலகத்திலேயே அதிகமாமகும்.  
முன்பு பிரம்மபுத்திராவின் கீழ் பகுதி சமல்பூர், மைமென்சிங் மாவட்டங்கள் வழியாக பாய்ந்தது. 1762 ஏப்பிரலில் ஏற்பட்ட 7.5 ரிக்டர் அளவு நிலநடுக்கத்தால் தீசுட்டா ஆறு கலந்ததிற்கு கீழ் உள்ள பகதூராபாயிண்ட் என்ற இடத்திலிருந்து தெற்கு நோக்கி சமுனாவாக பெருமளவு நீருடன் பாயத்தொடங்கியது, இதற்கு முதன்மையான காரணம் நிலநடுக்கத்தால் வடக்கே சமல்பூரிலிருந்து தெற்கே நாராயணகன்ச் வரையுள்ள மாதவ்பூர் மேட்டுநிலம் பல அடி உயர்ந்ததே ஆகும்.
# பிரம்மபுத்திரா ஆறு

## புவியமைப்பு

### காலநிலை

அதிகரிக்கும் வெப்பநிலையே மேற்புறத்திலுள்ள (தலைப்பகுதி) பிரம்மபுத்திராவின் நீர்பிடிப்பு பகுதிகளிலுள்ள பனி உருக முதன்மையான காரணமாகும்.t. ஆற்றின் நீர்வெளியேற்றம் மேற்புறத்திலுள்ள பனி உருகுவதால் கடுமையாக பாதிக்கப்படுகிறது (அதிகரிக்கிறது). பனி உருகுவதால் ஆற்றில் சேரும் வண்டல் ஆற்று நீரின் ஓட்டம் தடைபட காரணமாக உள்ளது. வெப்பத்தால் பனி உருகி அதிக நீரையும் வண்டலையும் ஆற்றில் சேர்ப்பது வெள்ளம் நில அரிப்பு போன்ற இடர்களை உருவாக்குகிறது.
# வார்ப்புரு:ஆஸ்திரேலிய நகர தகவற்சட்டம்

**-**  
| **அமைவிடம்** | <span>}°}&prime;&nbsp;}
}°}&prime;&nbsp;}</span> |  |
| --- | --- | --- |
| **மாநிலம்** | } |  |
| **நேர வலயம்** | } (UTC}) |  |
| **மக்கள் தொகை**
&nbsp;&bull; } கணக்கெடுப்பு
&nbsp;&bull; அடர்த்தி | } (})
}/கிமீ&sup2; | } |
# அக்கியோ மொறிட்டா

**அக்கியோ மொறிட்டா**அல்லது **அக்கியோ மொரீட்டா**(盛田昭夫 *Morita Akio*, நகோயா, ஜப்பான், ஜனவரி 26, 1921 - அக்டோபர் 03, 1999) மின்னியல் துறையில் பல பொருட்களை உற்பத்தி செய்து உலகின் முன்னனி தொழில் நிறுவனமாக விளங்கும் சோனி நிறுவனத்தைத் தொடங்கியவர்களுள் ஒருவர். ஜப்பானியத் தொழில் முனைவர் ; *மேடு இன் ஜப்பான்* (*Made in Japan*) என்ற புகழ் பெற்ற தன்வரலாற்று நூலை எழுதியவர்.
# அக்கியோ மொறிட்டா

## இளமை

1921 ஆம் ஆண்டு ஜனவரி 26 ந்தேதி ஜப்பானின் மெஹோயா நகரில் குடும்பத்தின் மூத்த பிள்ளையாக பிறந்தார் மொரீட்டா. 400 ஆண்டுகளுக்கு மேலாக சாக்கே எனப்படும் ஜப்பானிய மதுபானம் தயாரிக்கும் தொழிலில் ஈடுபட்டிருந்தது அவரது குடும்பம். மொரீட்டாவும் அதே தொழிலை செய்ய வேண்டும் என அவரது தந்தை விரும்பினார் அதனால் பள்ளியில் படித்தபோதே மொரீட்டாவை நிறுவன கூட்டங்களில் கலந்துகொள்ளச் செயதார். பள்ளியில் கணிதமும் இயற்பியலுல் அவருக்கு மிக பிடித்த பாடங்களாக இருந்தன. சிறுவயது முதலே மின்னியல் பொருள்களை கழற்றி மீண்டும் பொருத்திப் பார்ப்பதில் ஆர்வமுடன் இருந்தார்.பள்ளிபடிப்பை முடித்ததும் ஒசாக்கா இன்டீரியல் பல்கலைகழகத்தில் சேர்ந்து இயற்பியலில் பட்டம் பெற்றார்.
# அக்கியோ மொறிட்டா

## பணி

பட்டப்படிப்பு முடிந்ததும் ஜப்பானிய கடற்படையில் அதிகாரியாகப் பணியாற்றினார். அந்த சமயத்தில் மசாரு இபுக்கா என்ற பொருளியல் வல்லுநருடன் நட்பு ஏற்பட்டது. இரண்டாம் உலகப்போர் முடிந்ததும் 14 தலைமுறையாக செய்யபட்டு வந்த தன் குடும்ப தொழிலாயினும் வளர்ச்சிக்கு இடமில்லாத மதுபானத் தொழிலை செய்ய அவருக்கு விருப்பமில்லை. மாறாக உலகத்தையே தன் பக்கமும் ஜப்பான் பக்கமும் திரும்ப வைக்க வேண்டும் என்ற நெருப்பு அவருக்குள் கனன்று கொண்டிருந்தது.  
1946 ஆம் ஆண்டு மே 7 ஆம் தேதி தனது கடற்படை நண்பர் இபுக்காவுடன் சேர்ந்து வெறும் 190 ஆயிரம் யென் அதாவது சுமார் 375 டாலர் மூலதனத்தில் குண்டுகள் துளைத்திருந்த ஒரு பாழடைந்த பகுதி வாரி கடையில் 20 ஊழியர்களை கொண்டு “டோக்கியோ டெலிகம்யூனிகேஷன்ஸ் கார்ப்பரேஷன்” என்ற நிறுவனத்தை தொடங்கினார். அப்போது அவருக்கு வயது 25 முதல் நாளிலிருந்தே தொழிநுட்ப ஆய்விலும் புதிய பொருள் உருவாக்கத்திலும் இபுக்கா கவனம் செலுத்த, விற்பனை உலகமயமாதல், நிதி, மனிதவளம் ஆகியவற்றில் கவனம் செலுத்தினார் மொரீட்டா.  
அந்த நிறுவனம் உருவாக்கிய முதல் ஒலிப்பதிவு கருவியை உருவாக்கியது. மிகப்பெரியதாக இருந்தது. மேலும் போருக்கு பிந்திய காலம் என்பதால் அதிகம் பணம் கொடுத்து வாங்கும் நிலையிலும் ஜப்பானியர்கள் இல்லை. எனவே மொரீட்டா அமெரிக்காவின் பெல் லேப்ஸ் நிறுவனத்திடமிருந்து வானொலிக்கான(டிரான்ஸ்சிஸ்டருக்கான) உரிமம் பெற்று சட்டைப்பையில் வைக்ககூடிய அளவிலான சிறியதாக வானொலியை உருவாக்கினார். அமெரிக்காவிடமிருந்து பெற்ற தொழில்நுட்பத்தை கொண்டு புதிய பொருளை உருவாக்கி அமெரிக்கர்களுக்கே விற்பனை செய்யும் அந்த திட்டம் கைமேல் பலன் தந்தது. சட்டைப்பை வானொலி அமோக வரவேற்பைப் பெற்றது. அதற்கு காரணம் தரக்கட்டுபாடுக்கு மொரிட்டா கொடுத்த முக்கியத்துவமும் தரக்கட்டுப்பாடுக்கென்றே ஒரு தனித்துறையை உருவாக்கியதுதான்.
# அக்கியோ மொறிட்டா

## சோனி பெயருவாக்கம்

தங்கள் பொருள்களுக்கு ஜப்பான் மட்டுமல்ல உலகமே சந்தையாக வேண்டும் என விரும்பினார். அதனால் ஊழியர்களுடன் சேர்ந்து அனைவரும் எளிதில் சொல்லக்கூடிய ஒரு புதிய சொல்லை தேடி அகராதிகளை புரட்டினார்கள். அப்போது அவர்களுக்கு கிடைத்த சொல்தான் சோனஸ். இலத்தீன் மொழியில் சோனஸ் என்றால் ஒலி என்று பொருள் அந்த சொல்லையும் அப்போது அமெரிக்காவில் புகழ் பெற்றிருந்த “சானி பாய்ஸ்” என்ற இசைக்குழுவின் பெயரையும் இணைத்து 1958 இல் நிறுவனத்தின் பெயரை சோனி(SONY) கார்ப்பரேஷன் என்று மாற்றினார்.
# அக்கியோ மொறிட்டா

## வாக்மேன்

இரண்டு ஆண்டுகள் கழித்து அமெரிக்காவிலும் நிறுவனக் கிளையை தொடங்கி குடும்பத்துடன் அங்கு குடிபெயர்ந்தார். அதன்பிறகு வாடிக்கையாளர்கள் எதிர்பார்க்காத வகையில் மாறுபட்ட மின்னியல் பொருட்களைச் செய்வதில் மொரீட்டா ஈடுபட்டார். அவரது புத்தாக்க சிந்தனைகள் புதிய கலாச்சாரங்களையும் புதிய வாழ்க்கை முறைகளையும் உருவாக்கின. அவ்வாறு உருவானதே வாக்மேன் ஆகும். தன் பிள்ளைகளோடு சுற்றுலா செல்லும்போது அவர்கள் ஒலிப்பதிவுக்கருவி கொண்டு வருவதையும் அதிலிருந்த வசதியின்மையும் அவரது சிந்தனையைத் தூண்டியது. போகும் இடத்திற்கெல்லாம் எடுத்துச்செல்லும்படியாக அளவை சுருக்கினால் என்ன என்று சிந்தித்தார்.  
1976 ஆம் ஆண்டு வாக்மேன் சந்தைக்கு வந்தது. உலகம் முழுவதும் இளையர்களை அது கொள்ளை கொண்டது. பிறகு மொரீட்டாவின் தொழில் அசுர வேகத்தில் வளரத் தொடங்கியது. தொலைக்காட்சி, ஒளிப்பதிவுக் கருவி எனப் பல மின்னியல் பொருட்களை உருவாக்கி உலகுக்கு அறிமுகம் செய்தது சோனி நிறுவனம். மொரீட்டாவின் தலைமையில் 1970 ஆம் ஆண்டில் நியூயார்க் பங்கு சந்தையில் இடம்பெற்ற முதல் ஜப்பானிய நிறுவனம் என்ற புகழைப்பெற்றது சோனி. அதன்பிறகு சோனி நிறுவனம் பல்வேறு தொழில்களில் கால்பதித்தது. 2000 ஆம் ஆண்டின் கணக்கெடுப்பின்படி அமெரிக்கர்கள் கொக்கோ-கோலாவை விட சோனியைத்தான் தங்களுக்கு மிகப் பிடித்த சின்னமாகத் தேர்ந்தெடுத்தனர்.
# அக்கியோ மொறிட்டா

## ஓய்வு

அமெரிக்காவில் மட்டுமல்ல உலகம் முழுவதும் SONY என்ற பெயர் புகழ் பெற்றது. நேரத்தை பொன்போல் கருதி கடுமையாக உழைத்த மொரீட்டா எப்போதுமே சுறுசுறுப்பாக இருப்பார். அவருக்கு 60 வயதானபோது நீர்சருக்கு, ஸ்கூபா முக்குளிப்பு டென்னிஸ் ஆகிய விளையாட்டுகளை கற்றுக்கொண்டார். ஓவியத்தையும் இசையையும் அதிகம் நேசித்தார். மொரிட்டாவுக்கு 72 வயதானபோது ஒருநாள் காலை டென்னிஸ் விளையாடி கொண்டிருந்தபோது வாதம் ஏற்பட்டது உடல்நலம் பாதிக்கப்பட்ட அவர் எல்லா பொறுப்புகளிலிருந்தும் விலகினார்.  
மொரிட்டாவின் நிறுவனம் முதன்முதலில் தயாரித்து வெளியிட்ட ஒலிப்பதிவுக் கருவி தரம் குறைவாக உள்ளது என்று குறைகூறி கடிதம் எழுதிய நொரியோ ஓஹா என்பவரிடம் சோனி நிறுவனத்தின் தலைமைப் பொறுப்பை ஒப்படைத்தார். குறை கண்டவரிடமே நிறை கண்டு அவரை உடனடியாக தன் நிறுவனத்தில் சேர்த்து கொண்டு பாதுகாத்து வளர்த்து பின்னர் அவரிடமே தன் தலைமை நிறுவன பொறுப்பை ஒப்படைத்தார் தொலைநோக்கு கொண்ட மொரிட்டா.
# அக்கியோ மொறிட்டா

## இறுதிக்காலம்

தரம்தான் நிரந்தரம் என்பதை உலகுக்கு உணர்த்திய அக்கியோ மொரீட்டா 1999 ஆம் ஆண்டு அக்டோபர் 3 ந்தேதி தனது 78 ஆவது வயதில் டோக்கியோவில் காலமானார். அவர் இறந்தபோது பாக்ஸ் இதழ் வெளியிட்ட உலகப் பணக்காரர் பட்டியலில் அவருக்கு 386 ஆவது இடம் கிடைத்தது. அப்போது அவரின் சொத்தின் மதிப்பு 1300 மில்லியன் டாலர். டைம் இதழ் வெளியிட்ட 20 ஆம் நூற்றாண்டின் தலைசிறந்த தொழில் முனைவரின் பட்டியலில் அமெரிக்கர் அல்லாத ஒரே ஒருவர் அக்கியோ மொரீட்டாதான்.
# அக்கியோ மொறிட்டா

## சிறப்பு

உலகமய தொழில்துறைக்கு அவர் ஆற்றிய பங்கை அங்கீகரிக்கும் வகையில் இங்கிலாந்தின் மிக உயரிய ஆல்பர்ட் விருது,பிரான்ஸின் மிக உயரிய லெஜெண்ட் ஆப் ஹானர் விருது,ஜப்பானிய மன்னரின் பர்ஸ்ட் க்ளாஸ் ஆர்டர்
ஆகிய விருதுகளும் இன்னும் பல எண்ணிலடங்கா விருதுகளும் அவர் பெற்றுள்ளார்.
# அக்கியோ மொறிட்டா

## படைப்புகள்

இவரது தன்வரலாற்று நூல் மேட் இன் ஜப்பான்(Made in Japan) என்பதாகும். 1966 ஆம் ஆண்டில் அவர் Never-mind School Records என்ற இன்னொரு புகழ்பெற்ற நூலையும் எழுதினார். அதில் வாழ்க்கையிலும் தொழிலிலும் வெற்றிபெற பள்ளியில் வாங்கும் மதிப்பெண்கள் முக்கியம் அல்ல என்று வாதிடுகிறார். அதாவது ஆர்வம்தான் படைப்புத்திறனுக்கான திறவுகோல் என்பது மொரீட்டா நமக்கு விட்டு சென்றிருக்கும் உன்னதமான பொன்மொழி.  
- SONY உருவான கதை - அக்யோ மொரிட்டா (வரலாற்று நாயகர்), மாணவன் இணைய தளம்
- SONY CORPORATION OF AMERICA
- Akio Morita- The founder of Sony
- Morita
# அகதிகளுக்கான ஐக்கிய நாடுகளின் ஆணையம்

**அகதிகளுக்கான ஐக்கிய நாடுகளின் ஆணையம்** அல்லது **ஐக்கிய நாடுகள் உயர் ஸ்தானியம்** (United Nations High Commissioner for Refugees) என்னும் ஐக்கிய நாடுகள் அமைப்பானது அகதிகளைப் பாதுகாப்பதற்கும், ஆதரவளிப்பதற்கும், அரசின் அழைப்பினாலோ அல்லது ஐக்கிய நாடுகளின் அழைப்பினால் அகதிகளை மீளத் திரும்புவதற்கோ அல்லது மீள் குடியமர்விற்கோ உதவுவதைக் கருப்பொருளாகக் கொண்டதாகும். 14 டிசம்பர் 1950 இல் ஆரம்பிக்கப்பட்ட இவ்வமைப்பின் தலைமையகம் சுவிட்சர்லாந்தின் ஜெனிவாவில் அமைந்துள்ளது.  
இவ்வமைப்பானது *ஐக்கிய நாடுகளின் உதவி மற்றும் மீள்குடியேற்ற நிர்வாகம்* மற்றும் *சர்வதேச அகதிகள் அமைப்பின்* வழிவந்த அமைப்பாகும். அகதிகளுக்கான ஐக்கிய நாடுகளின் ஆணையம் 1954 இலும், 1981 இலும் சமாதானத்திற்கான நோபல் பரிசினை வென்றுள்ளது. இவ்வமைப்பானது உலகளாவிய அகதிகள் பிரச்சினையை முன்னின்று கவனிப்பதுடன் சர்வதேச அமைப்புக்களுடனும் சேர்ந்து செயற்பட்டு அகதிகளைப் பாதுகாத்து அவர்களின் பிரச்சினைகளைத் தீர்த்து வருகின்றது.
# கூகுள் எர்த்

** (கூகுள் எர்த்) ** (Google Earth) என்பது உண்மையில் எர்த் வியூவர் என அழைக்கப்படும் ஒரு விர்ச்சுவல் குளோப் (virtual globe), வரைபடம் (map) மற்றும் புவியியல் (geographic) தகவல் (information) நிரல் ஆகும். மற்றும் 2004ல் Google(கூகிள்) (Google) நிறுவனத்தால் வாங்கப்பட்ட Keyhole, Inc(கீ ஹோல், இன்க்) (**Keyhole, Inc**), நிறுவனத்தால் உருவாக்கப்பட்டதாகும்.அது புவியை (Earth) செயற்கைக் கோள் புகைப்படம் (satellite imagery) வான்பார்வை நிழற்படம் (aerial photography), மற்றும் ஜிஐஎஸ் (GIS) முப்பரிமாணம் (3D) புவி ஆகியவற்றின் மூலம் பெறப்பட்ட படங்களை மேல்பதித்தல் (superimposition)மூலம் வரைபடமாக்குகிறது.இது மூன்று வெவ்வேறு உரிமங்களின் கீழ் கிடைக்கிறது:
Google Earth (கூகுள் எர்த்) , அளவான செயல்பாடுகளை உடைய ஒரு இலவசப் பதிப்பு;
Google Earth Plus (கூகுள் எர்த் ப்ளஸ்) (விலக்கிக் கொள்ளப்பட்டது), கூடுதல் அம்சங்களை உள்ளடக்கியது; மற்றும் Google Earth Pro (கூகுள் எர்த் ப்ரோ)(வருடத்திற்கு 400$ ), வணிக ரீதியான பயன்பாட்டுக்கானது.  
2005-ல் Google Earth (கூகுள் எர்த்) என மறு வெளியீடு செய்யப்பட்ட இந்தப் பொருளானது தற்போது Microsoft Windows (மைக்ரோசாப்ட் விண்டோஸ்) (Microsoft Windows) 2000 (2000), எக்ஸ்பி (XP), விஸ்டா (Vista), மேக் ஓஎஸ் எக்ஸ் (Mac OS X) 10.3.9 மற்றும் அதற்கும் மேற்பட்ட பதிப்புகள் லினக்ஸ் (Linux) (2006 சூன் 12-ல் வெளியிடப்பட்டது), மற்றும் ப்ரீ பிஎஸ்டி (FreeBSD). ஆகியவற்றில் இயங்கும் தனிக் கணிணி (personal computer)களில் பயன்படுத்தக் கிடைக்கிறது. Google Earth (கூகுள் எர்த்) பயர் பாக்சு (Firefox), சஃபாரி 3 (Safari 3), ஐ ஈ6 (IE6) மற்றும் ஐஈ7 (IE7) ஆகியவற்றிற்கான பிரவுசர் ப்ளக்-இன் (2008 சூன் 2-ல் வெளியிடப்பட்டது) ஆகவும் கிடைக்கிறது. இது 2008 (2008) அக்டோபர் 27 (October 27) அன்று ஆப் ஸ்டோர் (App Store) இலிருந்து இலவசப் பதிவிறக்கமாக ஐஃபோன் ஓஎஸ் (iPhone OS) இலும் கிடைக்கச் செய்யப்பட்டது. மேற்சேர்க்கப்பட்ட Keyhole (கீ ஹோல்) அடிப்படையிலான க்ளையன்ட்-ஐ வெளியிடுவதுடன் கூடுதலாக, Google (கூகிள் ) தங்களது இணைய அடிப்படையிலான வரைபட மென்பொருளுக்கு புவித்தரவுத் தொகுப்பிலிருந்து புகைப்படங்களை சேர்த்தது.சூன் 2005-ல் Google Earth (கூகுள் எர்த்)-ஐ பொதுமக்களுக்கு வெளியிட்டது 2005 மற்றும் 2006 க்கு இடையில் விர்ச்சுவல் குளோப்ஸ் (virtual globes) மீது ஊடகக் கவனத்தைப் பத்து மடங்கிற்கு மேல் அதிகரித்தது. அது புவியிடம் (geospatial) தொழில் நுட்பங்கள் மற்றும் பயன்பாடுகளில் பொது மக்களின் ஆர்வத்தைத் தூண்டியது.
# கூகுள் எர்த்

## மேற்பார்வை

### மொழிகள்

பதிப்பு 5.0-லிருந்து Google Earth (கூகுள் எர்த்) 37 மொழிகளில் கிடைக்கிறது (அவற்றில் நான்கு இரண்டு வகைகளில்):
# கூகுள் எர்த்

## அம்சங்கள்

### விக்கிபீடியா மற்றும் பனோராமியோ ஒருங்கிணைப்பு

2006, டிசம்பர் –ல் Google Earth (கூகுள் எர்த்) விக்கிபீடியா (Wikipedia) மற்றும் பனோராமியோ (Panoramio)-உடன் ஒருங்கிணைப்பை உள்ளடக்கிய “புவியியல் இணையம்” எனப்படும் ஒரு புதிய அடுக்கைச் சேர்த்தது.விக்கிபீடியாவில் வழியாக இட அமைப்பு ரேகை மதிப்புகளுக்காக உள்ளீடுகள் பதிவு செய்யப்படும். விக்கிபீடியா - வேர்ல்டு என்ற செயல்திட்டத்திலிருந்து ஒரு சமூக அடுக்கும் உண்டு.அதிகமான இட அமைப்புரேகை மதிப்புகள் பயன்படுத்தப்படும்போது உள்நிறுவப்பட்ட விக்கிபீடியா அடுக்கை விட, டிஸ்பிளேவில் வெவ்வேறு வகைகள் இருக்கும் மற்றும் வெவ்வேறு மொழிகளுக்கு ஆதரவளிக்கப்படும். பார்க்க: *டைனமிக் ரெஸ்ப். மாறாத அடுக்கு. 2007, மே 30 அன்று, தான் பனோராமியோ (Panoramio)-வை வாங்குவதாக Google(கூகிள்) அறிவித்தது.